Tämä asiakirja sisältää Xaluprine valmistetietojen hyväksytyn tekstin, jossa on korostettu edellisen menettelyn (EMA/T/0000287233) jälkeen valmistetietoihin tehdyt muutokset.

Lisätietoja on Euroopan lääkeviraston verkkosivustolla osoitteessa https://www.ema.europa.eu/en/medicines/human/EPAR/xaluprine


















LIITE I

VALMISTEYHTEENVETO

1.	LÄÄKEVALMISTEEN NIMI

Xaluprine 20 mg/ml -oraalisuspensio


[bookmark: _Hlt297725021]2.	VAIKUTTAVAT AINEET JA NIIDEN MÄÄRÄT

Yksi millilitra suspensiota sisältää 20 mg merkaptopuriinimonohydraattia.

Apuaine, jonka vaikutus tunnetaan:
Yksi millilitra suspensiota sisältää 3 mg aspartaamia, 1 mg metyyliparahydroksibentsoaattia (natriumsuolana), 0,5 mg etyyliparahydroksibentsoaattia (natriumsuolana) ja sakkaroosia (jäämiä).

Täydellinen apuaineluettelo, ks. Kohta 6.1.


3.	LÄÄKEMUOTO

Oraalisuspensio.

Suspensio on väriltään vaaleanpunaista tai ruskeaa.


4.	KLIINISET TIEDOT

4.1	Käyttöaiheet

Xaluprine on tarkoitettu akuutin lymfoblastileukemian (ALL) hoitoon aikuisilla, nuorilla ja lapsilla.

4.2	Annostus ja antotapa

Xaluprine‑hoito tulee antaa akuuttia lymfoblastileukemiaa sairastavien potilaiden hoitoon perehtyneen lääkärin tai muun terveydenhoitoalan ammattilaisten valvonnassa.

Annostus
Annos määrätään seuraamalla huolellisesti hematotoksisuutta, ja annos säädetään yksilökohtaisesti ja tarkasti jokaiselle potilaalle sopivaksi hoitoprotokollan mukaan. Aloitus‑ tai tavoiteannos on hoitovaiheen mukaan vaihdellen yleensä 25‑75 mg/m2 (kehon pinta-ala, BSA) vuorokaudessa, mutta potilailla, joilla tiopuriinimetyylitransferaasientsyymin (TPMT) tai nudix-hydrolaasi 15 (NUDT15) -entsyymin aktiivisuus on vähentynyt tai joilta se puuttuu (ks. kohta 4.4), se on pienempi.


	25 mg/m2
	50 mg/m2
	75 mg/m2

	BSA (m2)
	Annos (mg)
	Määrä (ml)
	BSA (m2)
	Annos (mg)
	Määrä (ml)
	BSA (m2)
	Annos (mg)
	Määrä (ml)

	0,20 ‑ 0,29
	6
	0,3
	0,20 ‑ 0,23
	10
	0,5
	0,20 ‑ 0,23
	16
	0,8

	0,30 ‑ 0,36
	8
	0,4
	0,24 ‑ 0,26
	12
	0,6
	0,24 ‑ 0,26
	20
	1,0

	0,37 ‑ 0,43
	10
	0,5
	0,27 ‑ 0,29
	14
	0,7
	0,27 ‑ 0,34
	24
	1,2

	0,44 ‑ 0,51
	12
	0,6
	0,30 ‑ 0,33
	16
	0,8
	0,35 ‑ 0,39
	28
	1,4

	0,52 ‑ 0,60
	14
	0,7
	0,34 ‑ 0,37
	18
	0,9
	0,40 ‑ 0,43
	32
	1,6

	0,61 ‑ 0,68
	16
	0,8
	0,40 ‑ 0,44
	20
	1,0
	0,44 ‑ 0,49
	36
	1,8

	0,69 ‑ 0,75
	18
	0,9
	0,45 ‑ 0,50
	24
	1,2
	0,50 ‑ 0,55
	40
	2,0

	0,76 ‑ 0,84
	20
	1,0
	0,51 ‑ 0,58
	28
	1,4
	0,56 ‑ 0,60
	44
	2,2

	0,85 ‑ 0,99
	24
	1,2
	0,59 ‑ 0,66
	32
	1,6
	0,61 ‑ 0,65
	48
	2,4

	1,0 ‑ 1,16
	28
	1,4
	0,67 ‑ 0,74
	36
	1,8
	0,66 ‑ 0,70
	52
	2,6

	1,17 ‑ 1,33
	32
	1,6
	0,75 ‑ 0,82
	40
	2,0
	0,71 ‑ 0,75
	56
	2,8

	1,34 ‑ 1,49
	36
	1,8
	0,83 ‑ 0,90
	44
	2,2
	0,76 ‑ 0,81
	60
	3,0

	1,50 ‑ 1,64
	40
	2,0
	0,91 ‑ 0,98
	48
	2,4
	0,82 ‑ 0,86
	64
	3,2

	1,65 ‑ 1,73
	44
	2,2
	0,99 ‑ 1,06
	52
	2,6
	0,87 ‑ 0,92
	68
	3,4

	
	
	
	1,07 ‑ 1,13
	56
	2,8
	0,93 ‑ 0,97
	72
	3,6

	
	
	
	1,14 ‑ 1,22
	60
	3,0
	0,98 ‑ 1,03
	76
	3,8

	
	
	
	1,23 ‑ 1,31
	64
	3,2
	1,04 ‑ 1,08
	80
	4,0

	
	
	
	1,32 ‑ 1,38
	68
	3,4
	1,09 ‑ 1,13
	84
	4,2

	
	
	
	1,39 ‑ 1,46
	72
	3,6
	1,14 ‑ 1,18
	88
	4,4

	
	
	
	1,47 ‑ 1,55
	76
	3,8
	1,19 ‑ 1,24
	92
	4,6

	
	
	
	1,56 ‑ 1,63
	80
	4,0
	1,25 ‑ 1,29
	96
	4,8

	
	
	
	1,64 ‑ 1,70
	84
	4,2
	1,30 ‑ 1,35
	100
	5,0

	
	
	
	1,71 ‑ 1,73
	88
	4,4
	1,36 ‑ 1,40
	104
	5,2

	
	
	
	
	
	
	1,41 ‑ 1,46
	108
	5,4

	
	
	
	
	
	
	1,47 ‑ 1,51
	112
	5,6

	
	
	
	
	
	
	1,52 ‑ 1,57
	116
	5,8

	
	
	
	
	
	
	1,58 ‑ 1,62
	120
	6,0

	
	
	
	
	
	
	1,63 ‑ 1,67
	124
	6,2

	
	
	
	
	
	
	1,68 ‑ 1,73
	128
	6,4



Erityispotilasryhmät

Iäkkäät potilaat
Iäkkäitä potilaita koskevia erityisiä tutkimuksia ei ole tehty. On kuitenkin suositeltavaa seurata näiden potilaiden munuaisten ja maksan toimintaa, ja mikäli vajaatoimintaa ilmenee, Xaluprine-annoksen pienentämistä on harkittava.

Munuaisten vajaatoiminta
Merkaptopuriinin farmakokinetiikkaa ei ole tutkittu virallisesti munuaisten vajaatoiminnan yhteydessä. Tämän vuoksi erityisiä annossuosituksia ei voida antaa. Munuaisten vajaatoiminta saattaa hidastaa merkaptopuriinin ja sen metaboliittien poistumista ja siten suurentaa kumulatiivista vaikutusta. Tämän vuoksi aloitusannoksen pienentämistä on harkittava potilailla, joilla on munuaisten vajaatoiminta. Potilaita on seurattava jatkuvasti annokseen liittyvien haittavaikutusten varalta.

Maksan vajaatoiminta
Merkaptopuriinin farmakokinetiikkaa ei ole tutkittu virallisesti maksan vajaatoiminnan yhteydessä. Tämän vuoksi erityisiä annossuosituksia ei voida antaa. Merkaptopuriinin poistuminen elimistöstä saattaa hidastua. Siksi aloitusannoksen pienentämistä on harkittava potilailla, joilla on maksan vajaatoiminta. Potilaita on seurattava jatkuvasti annokseen liittyvien haittavaikutusten varalta (ks. kohta 4.4).

Vaihtaminen tabletista oraalisuspensioon ja päinvastoin
Merkaptopuriinia on saatavilla myös tablettina. Merkaptopuriinioraalisuspensio ja -tabletti eivät ole biologisesti samanarvoisia plasman suurimman pitoisuuden suhteen, ja siksi potilaan hematologista seurantaa on suositeltavaa tiukentaa lääkemuodon vaihtamisen yhteydessä (ks. Kohta 5.2).

Yhdistelmä ksantiinioksidaasin estäjien kanssa
Allopurinoli ja muut ksantiinioksidaasin estäjät vähentävät merkaptopuriinin kataboloitumista. Kun allopurinolia ja merkaptopuriinia annetaan samanaikaisesti, on äärimmäisen tärkeää, että potilaalle annetaan vain neljännes normaalista merkaptopuriiniannoksesta. Muita ksantiinioksidaasin estäjiä tulee välttää (ks. Kohta 4.5).

Potilaat, joilla on TPMT-variantti
Merkaptopuriini metaboloituu polymorfisen TPMT-entsyymin välityksellä. Potilaat, joilla perinnöllinen TPMT-aktiivisuus on vähäistä tai joilla aktiivisuutta ei ilmene lainkaan, on suurentunut tavanomaisten merkaptopuriiniannosten aiheuttaman vakavan toksisuuden riski ja heille annosta on yleensä pienennettävä huomattavasti. Potilaat, joilla on vähentynyt TPMT:n aktiivisuus tai joilta se puuttuu, voidaan tunnistaa genotyypityksen tai fenotyypityksen avulla. TPMT-testillä ei voi korvata Xaluprine-hoitoa saavien potilaiden hematologista seurantaa. Optimaalista aloitusannosta ei ole määritetty potilaille, joilla on homotsygoottinen puutos (ks. kohta 4.4).

Potilaat, joilla on NUDT15-variantti
Potilailla, joilla on periytynyt NUDT15-geenin variantti, on suurempi vakavan merkaptopuriinitoksisuuden riski (ks. kohta 4.4). Näillä potilailla annosta on yleensä vähennettävä, ja annosta on pienennettävä erityisesti niiden potilaiden tapauksessa, jotka ovat NUDT15-variantin homotsygootteja (ks. kohta 4.4). NUDT15-varianttien genotyyppitestausta voidaan harkita ennen merkaptopuriinihoidon aloittamista. Kaikissa tapauksissa on tarkkailtava tarkasti verenkuvaa.

Antotapa
Xaluprine on tarkoitettu käytettäväksi suun kautta, ja se on sekoitettava (ravistamalla voimakkaasti vähintään 30 sekunnin ajan) ennen annostelua.

Lääkevalmisteen mukana toimitetaan kaksi annosruiskua (1 ml ja 5 ml), joiden avulla oraalisuspension määrätty annos voidaan annostella tarkasti. Hoitoalan ammattilaisen on suositeltavaa neuvoa potilaalle tai hoitajalle, mitä ruiskua on käytettävä, jotta potilas saa oikean annoksen.

Xaluprine voidaan ottaa aterian yhteydessä tai tyhjään mahaan, mutta potilaan on otettava lääke aina samalla tavalla. Annosta ei pidä ottaa maidon tai muiden maitotuotteiden kanssa (ks. kohta 4.5). Xaluprine on otettava vähintään tunti ennen maidon tai maitotuotteiden nauttimista tai kaksi tuntia niiden nauttimisen jälkeen.

Merkaptopuriinin farmakokinetiikassa ja tehossa ilmenee vuorokausivaihtelua. Lääkevalmisteen antaminen illalla aamun sijasta saattaa alentaa uusiutumisen riskiä. Tämän vuoksi päivittäinen Xaluprine-annos on otettava illalla.

Oikean ja yhdenmukaisen annoksen kulkeutuminen mahalaukkuun on varmistettava ottamalla vettä aina Xaluprine-annoksen ottamisen jälkeen.

4.3	Vasta-aiheet

Yliherkkyys vaikuttavalle aineelle tai kohdassa 6.1 mainituille apuaineille.

Samanaikainen käyttö keltakuumerokotteen kanssa (katso kohta 4.5).

4.4	Varoitukset ja käyttöön liittyvät varotoimet

Sytotoksisuus ja hematologinen seuranta
Hoito merkaptopuriinilla aiheuttaa luuydinsuppression, joka aiheuttaa leukopeniaa ja trombosytopeniaa sekä harvinaisemmissa tapauksissa anemiaa. Hematologisia parametreja on seurattava huolellisesti hoidon aikana. Leukosyyttien ja verihiutaleiden määrät laskevat vielä hoidon loputtuakin, joten hoito on keskeytettävä heti, kun ilmaantuu ensimmäinen merkki epänormaalin suuresta arvojen laskemisesta. Luuydinsuppressio on palautuva, mikäli merkaptopuriinihoito keskeytetään ajoissa.

Potilaat, joilla on TPMT-variantti
Potilaat, joilla on TPMT-geenin periytynyt variantti, joka aiheuttaa TPMT-entsyymin puutteen tai puuttumisen, ovat hyvin herkkiä merkaptopuriinin myelosuppressiiviselle vaikutukselle ja alttiita nopealle luuydindepressiolle ensimmäisen merkaptopuriiniannoksen jälkeen. Ongelma voi paheta entisestään, jos potilaalle annetaan samanaikaisesti TPMT-entsyymiä estäviä vaikuttavia aiheita, kuten olsalatsiinia, mesalatsiinia tai sulfasalatsiinia. Joissakin laboratorioissa tehdään TPMT-puutoskokeita, mutta näiden kokeiden ei ole osoitettu voivan tunnistaa kaikkia potilaita, joilla on vakavan toksisuuden riski. Tämän vuoksi veriarvoja on seurattava tiiviisti. Annosta on yleensä pienennettävä huomattavasti, jotta hengenvaarallisen luuydinsuppression kehittyminen voidaan välttää potilailla, joilla on homotsygoottinen TPMT-puutos.

Mahdollisesta yhteydestä vähentyneen TPMT-aktiivisuuden ja toissijaisten leukemioiden ja myelodysplasian välillä on ilmoitettu potilailla, jotka ovat saaneet merkaptopuriinia yhdistettynä muihin solunsalpaajiin (ks. kohta 4.8).

Potilaat, joilla on NUDT15-variantti
Potilailla, joilla on periytynyt NUDT15-geenin variantti, on suurempi vakavan merkaptopuriinitoksisuuden, kuten varhaisen leukopenian ja hiustenlähdön, riski tavallisilla tiopuriinihoidossa käytetyillä annoksilla. Näillä potilailla annosta on yleensä vähennettävä, ja annosta on pienennettävä erityisesti niiden potilaiden tapauksessa, jotka ovat NUDT15-variantin homotsygootteja (ks. kohta 4.2). NUDT15 c.415C>T:n esiintymistiheys vaihtelee etnisesti: sitä esiintyy noin 10 prosentilla itäaasialaisista, 4 prosentilla latinalaisamerikkalaisista, 0,2 prosentilla eurooppalaisista ja 0 prosentilla afrikkalaisista. Kaikissa tapauksissa on tarkkailtava tarkasti verenkuvaa.

Immuunivasteen heikkeneminen
Immunisointi eläviä organismeja sisältävällä rokotteella saattaa aiheuttaa infektion immuunipuutteisilla potilailla. Tämän vuoksi immunisointia eläviä organismeja sisältävillä rokotteilla ei suositella.

Kaikissa tapauksissa remissiossa olevat potilaat eivät saa saada eläviä organismeja sisältäviä rokotteita, ennen kuin potilaan katsotaan voivan saada hoitovasteen rokotteen antamiseen. Aika solunsalpaajahoidon lopettamisesta siihen, kunnes potilas kykenee samaan hoitovasteen rokotteeseen, määräytyy käytettävien immuunijärjestelmän salpausta aiheuttavien lääkkeiden voimakkuuden ja tyypin, perussairauden ja muiden tekijöiden mukaan.

Merkaptopuriinin annosta voidaan joutua pienentämään, kun tätä lääkeainetta annetaan yhdessä muiden sellaisten lääkevalmisteiden kanssa, joiden primaarinen tai sekundaarinen toksisuus on myelosuppressio (ks. kohta 4.5).

Hepatotoksisuus
Xaluprine on hepatotoksinen, ja potilasta on seurattava hoidon aikana viikoittain maksan toimintaa mittaavilla kokeilla. Kokeita on suositeltavaa tehdä useammin sellaisilla potilailla, joilla on aiemmin todettu maksasairaus tai jotka saavat toista mahdollisesti hepatotoksista hoitoa. Potilasta on kehotettava lopettamaan Xaluprine-hoito välittömästi, mikäli tällä havaitaan merkkejä keltaisuudesta (ks. kohta 4.8).

Munuaistoksisuus
Remission induktiovaiheen aikana, jolloin solulyysi on nopeaa, veren ja virtsan virtsahappotasoja on seurattava, sillä potilaalle voi kehittyä hyperurikemia ja/tai hyperurikosuria, joihin liittyy virtsahapponefropatian riski. Hydraatio ja virtsan alkalointi voivat vähentää mahdollisia munuaiskomplikaatioita.

Haimatulehdus käyttöaiheen vastaisessa hoidossa potilailla, joilla on tulehduksellinen suolistosairaus
Haimatulehdusta on ilmoitettu esiintyvän yleisyydellä ≥ 1/100–< 1/10 (”yleinen”) potilailla, jotka saavat hoitoa tulehdukselliseen suolistosairauteen, joka ei kuulu valmisteen käyttöaiheisiin.

Mutageenisuus ja karsinogeenisuus
Immunosuppressiivista hoitoa, myös merkaptopuriinia, saavilla potilailla on muita suurempi riski lymfoproliferatiivisten sairauksien ja muiden pahanlaatuisten sairauksien, etenkin ihosyöpien (melanooma ja muu kuin melanooma), sarkoomien (Kaposin ja muu kuin Kaposin sarkooma) ja kohdunkaulan in situ -karsinooman kehittymisestä. Lisääntynyt riski vaikuttaa liittyvän immunosuppression asteeseen ja kestoon. On ilmoitettu, että immunosuppression lopettaminen saattaa johtaa lymfoproliferatiivisen sairauden osittaiseen regressoitumiseen.

Useita immunosuppressantteja (myös tiopuriineja) sisältävää hoito-ohjelmaa on toteutettava varovasti, koska se voi aiheuttaa lymfoproliferatiivisia sairauksia, myös sellaisia, joiden on ilmoitettu johtaneen kuolemaan. Usean samanaikaisesti annettavan immunosuppressantin yhdistelmä lisää Epstein‑Barrin virukseen (EBV:hen) liittyvien lymfoproliferatiivisten sairauksien kehittymistä.

Kromosomipoikkeamien lisääntymistä havaittiin leukemiapotilaiden perifeerisissä lymfosyyteissä, munuaissolukarsinoomaa sairastavalla potilaalla, joka sai ilmoittamattoman annoksen merkaptopuriinia, sekä potilailla, joilla on krooninen munuaissairaus ja joita hoidettiin annoksella 0,4 ‑ 1,0 mg/kg/vuorokausi.

Merkaptopuriini vaikuttaa solujen deoksiribonukleiinihappoon (DNA), mikä tekee siitä mahdollisesti karsinogeenisen. Tämän vuoksi hoidon yhteydessä tulee ottaa huomioon karsinogeneesin teoreettinen riski.

Hepatospleenistä T‑solulymfoomaa on raportoitu potilaissa, joilla on tulehduksellinen suolistosairaus* ja joita hoidetaan atsatiopriinillä (merkaptopuriinin aihiolääke) tai merkaptopuriinilla riippumatta siitä, hoidetaanko potilasta samanaikaisesti TNF-salpaajilla. Tällä harvinaisella T‑solulymfoomatyypillä on aggressiivinen taudinkulku ja se johtaa yleensä kuolemaan (ks. myös kohta 4.8).
*Tulehduksellinen suolistosairaus ei kuulu valmisteen käyttöaiheisiin.

Makrofagiaktivaatio-oireyhtymä
Makrofagiaktivaatio-oireyhtymä (MAS) on tunnettu hengenvaarallinen sairaus, joka voi kehittyä autoimmuunisairauksista, etenkin tulehduksellisesta suolistosairaudesta (IBD:stä) kärsiville potilaille. Alttius sairauden kehittymiselle saattaa lisääntyä merkaptopuriinin käytön yhteydessä. Jos makrofagiaktivaatio-oireyhtymä kehittyy tai jos sitä epäillään, sen arviointi ja hoito on aloitettava mahdollisimman varhain, ja merkaptopuriinihoito on lopetettava. Lääkäreiden on tarkkailtava potilaita esimerkiksi EBV:n ja sytomegaloviruksen aiheuttamien infektio-oireiden varalta, sillä niiden tiedetään aiheuttavan makrofagiaktivaatio-oireyhtymää.

Infektiot
Pelkkää merkaptopuriinia tai merkaptopuriinia toisten immunosuppressiivisten aineiden, mukaan lukien kortikosteroidit, kanssa saaneilla potilailla on havaittu virus-, sieni- ja bakteeri-infektioille alttiuden lisääntymistä, mukaan lukien vakava tai ei-tyypillinen infektio, sekä virusten uudelleenaktivoitumista. Infektiosairaudet ja komplikaatiot voivat olla vakavampia näillä potilailla kuin hoitamattomilla potilailla.

Aiempi varicella zoster -virukselle altistuminen tai -infektio on otettava huomioon, ennen kuin mitään hoitoa aloitetaan. Paikalliset ohjeet voidaan tarvittaessa ottaa huomioon, mukaan lukien ennalta ehkäisevä hoito. Hepatiitti B:n serologista testausta on harkittava ennen hoidon aloittamista. Paikalliset ohjeet voidaan tarvittaessa ottaa huomioon, mukaan lukien ennalta ehkäisevä hoito tapauksissa, joissa positiivisuus on vahvistettu serologisella testauksella. Neutropeenistä sepsistä on ilmoitettu ilmenneen merkaptopuriinia saaneilla potilailla, joilla on akuutti lymfoblastileukemia (ALL).

UV-säteilylle altistuminen
Merkaptopuriinilla hoidetut potilaat ovat herkempiä auringonvalolle. Auringonvalolle ja UV-valolle altistumista tulee rajoittaa, ja potilaille suositellaan suojavaatetuksen ja suuren suojauskertoimen aurinkosuojavoitteen käyttöä.

Aineenvaihdunta- ja ravitsemushäiriöt
Puriinianalogit (atsatiopriini ja merkaptopuriini) voivat häiritä niasiinireittiä, mikä voi mahdollisesti johtaa nikotiinihapon puutteeseen (pellagra). Pellagraa on raportoitu puriinianalogien käytön yhteydessä, erityisesti potilailla, joilla on krooninen tulehduksellinen suolistosairaus. Pellagradiagnoosia pitää harkita potilailla, joilla on paikallinen pigmentoitunut ihottuma (dermatiitti), maha-suolitulehdus tai neurologisia vajauksia, mukaan lukien kognition heikkeneminen. Asianmukainen lääketieteellinen hoito niasiini-/nikotiiniamidilisällä on aloitettava.

Pediatriset potilaat
Symptomaattista hypoglykemiaa on raportoitu akuuttia lymfosyyttista leukemiaa (ALL:ää) sairastavilla lapsilla, jotka saivat merkaptopuriinia (ks. kohta 4.8). Suurimmassa osassa tapauksista lapset olivat alle kuusivuotiaita tai heillä oli alhainen painoindeksi.

Yhteisvaikutukset
INR-seurantavälejä (International Normalised Ratio) on suositeltavaa tihentää, kun potilaalle annetaan samanaikaisesti suun kautta otettavia antikoagulantteja (ks. kohta 4.5).

Apuaineet
Lääkevalmiste sisältää aspartaami (E951), joka on fenyylialaniinin lähde. Näin ollen lääkevalmiste voi olla haitallista potilaille, joilla on fenyyliketonuria. Nonkliinistä tai kliinisiä tietoa aspartaamin käytöstä alle 12 viikon ikäisillä vauvoilla ei ole saatavina arviointia varten.

Lääkevalmiste sisältää myös natriummetyyliparahydroksibentsoaattia ja natriumetyyliparahydroksibentsoaattia, jotka saattaavat aiheuttaa allergisia reaktioita (mahdollisesti viivästyneitä).

Tämä lääkevalmiste sisältää sakkaroosi. Potilaiden, joilla on harvinainen perinnöllinen fruktoosi-intoleranssi, glukoosi‑galaktoosi-imeytymishäiriö tai sakkroosi‑isomaltaasin puutos, ei pidä käyttää tätä lääkettä. Pitkäaikainen käyttö lisää hammaskarieksen riskiä, ja on äärimmäisen tärkeää, että riittävästä suuhygieniasta huolehditaan.

Suspension käsitteleminen turvallisesti
Potilaiden ja näiden hoitajien tulee välttää Xaluprine-lääkevalmisteen joutumista iholle tai limakalvoille. Mikäli suspensiota joutuu iholle tai limakalvolle, se on pestävä välittömästi ja huolellisesti pois saippualla ja vedellä (ks. kohta 6.6).

4.5	Yhteisvaikutukset muiden lääkevalmisteiden kanssa sekä muut yhteisvaikutukset

Ravinnon vaikutus merkaptopuriiniin
Merkaptopuriinin antaminen aterian yhteydessä voi vähentää systeemistä altistumista hieman, muttei todennäköisesti ole kliinisesti merkitsevää. Tämän vuoksi Xaluprine voidaan ottaa aterian yhteydessä tai tyhjään mahaan, mutta potilaan on otettava lääke aina samalla tavalla. Annosta ei pidä ottaa maidon tai maitotuotteiden kanssa, sillä ne sisältävät ksantiinioksidaasia, joka on merkaptopuriinia metaboloiva entsyymi ja saattaa siksi alentaa merkaptopuriinin pitoisuutta plasmassa.

Merkaptopuriinin vaikutukset muihin lääkevalmisteisiin
Rokotteet
Samanaikainen antaminen keltakuumerokotteen kanssa on vasta-aiheista kuolemaan johtavan sairauden riskin vuoksi immuunipuutteisilla potilailla (ks. kohta 4.3).

Rokotteita, jotka sisältävät muita eläviä organismeja, ei suositella immuunipuutteisille potilaille (ks. kohta 4.4).

Antikoagulantit
Varfariinin antikoagulanttivaikutuksen vähenemisestä yhdessä merkaptopuriinin kanssa annettuna on saatu ilmoituksia. INR (International Normalised Ratio) -arvon seuraaminen on suositeltavaa suun kautta otettavien antikoagulanttien samanaikaisen antamisen aikana.

Epilepsialääkkeet
Solunsalpaajat voivat heikentää fenytoiinin imeytymistä suolessa. Fenytoiinin pitoisuutta seerumissa on suositeltavaa seurata huolellisesti. Myös muiden epilepsialääkkeiden pitoisuus voi muuttua. Epilepsialääkkeen pitoisuutta seerumissa on seurattava tiiviisti Xaluprine-hoidon aikana ja annosta on muutettava tarvittaessa.

Muiden lääkevalmisteiden vaikutukset merkaptopuriiniin
Allopurinoli, oksipurinoli, tiopurinoli ja muut kstaniinioksidaasin estäjät
Allopurinoli, oksipurinoli ja tiopurinoli estävät ksantiinioksidaasin toimintaa, mikä vähentää biologisesti aktiivisen 6-tioinosiinihapon biologisesti inaktiiviseksi 6-tiovirtsahapoksi muuntumista. Kun allopurinolia ja Xaluprinea annetaan samanaikaisesti, on äärimmäisen tärkeää, että potilaalle annetaan vain neljännes normaalista Xaluprine-annoksesta, sillä allopurinoli hidastaa merkaptopuriinin metaboliaa ksantiinioksidaasin kautta. Myös muut ksantiinioksidaasin estäjät, kuten febuksostaatti, voivat vähentää merkaptopuriinin metaboloitumista, eikä samanaikaista antamista suositella, sillä käytettävissä ei ole riittäviä tietoja annoksen asianmukaista pienentämistä varten.

Aminosalisylaatit
Aminosalisylaattijohdannaisten (esimerkiksi olsalatsiini, mesalatsiini tai sulfasalatsiini) on in vitro todettu estävän TPMT-entsyymiä, joka on merkaptopuriinia metabolisoiva. Tämän vuoksi aminosalisylaattijohdannaisia tulee antaa varovaisuutta noudattaen potilaille, jotka saavat samanaikaisesti Xaluprine-hoitoa (ks. kohta 4.4).

Infliksimabi
Atsatiopriinin, joka on merkaptopuriinin aihiolääke, ja infliksimabin välillä on havaittu yhteisvaikutuksia. Atsatiopriinia saaneiden potilaiden 6-TGN:n (6-tioguaniininukleotidi, joka on atsatiopriinin aktiivinen aineenvaihduntatuote) pitoisuudet nousivat hetkellisesti ja leukosyyttien keskimääräinen määrä laski ensimmäisten viikkojen aikana infliksimabi-infuusion jälkeen, mutta ne palasivat aiemmalle tasolle 3 kuukauden kuluttua.

Metotreksaatti
Metotreksaatti (20 mg/m2 suun kautta) lisäsi merkaptopuriinialtistusta (käyrän alapuolinen pinta-ala, AUC) noin 31 %, ja metotreksaatti (2 tai 5 g/m2 laskimoon) lisäsi merkaptopuriinin AUC-arvoa 69 % ja 93 %. Kun merkaptopuriinia annetaan samanaikaisesti suurten metotreksaattiannosten kanssa, merkaptopuriinin annosta on ehkä muutettava.

Ribaviriini
Ribaviriini estää inosiinimonofosfaattidehydrogenaasi (IMPDH) -entsyymiä, mikä vähentää aktiivisten tioguaniininukleotidien (TGN) muodostumista. Vaikeaa myelosuppressiota on raportoitu merkaptopuriinin aihiolääkkeen ja ribaviriinin samanaikaisen antamisen jälkeen; siksi ribaviriinin ja merkaptopuriinin samanaikaista antamista ei suositella (ks. kohta 5.2).

Myelosuppressiiviset aineet
Varovaisuutta on noudettava, kun merkaptopuriinia käytetään yhdessä muiden myelosuppressiivisten aineiden kanssa; annoksen pienentäminen voi olla tarpeen hematologisen seurannan perusteella (ks. kohta 4.4).

4.6	Hedelmällisyys, raskaus ja imetys

Raskaudenehkäisy miehillä ja naisilla
Merkaptopuriinin teratogeenisuutta ihmisissä koskeva tieto on epäselvää. Seksuaalisesti aktiivisten miesten ja naisten tulee käyttää tehokasta ehkäisykeinoa hoidon aikana ja vähintään kolmen tai vastaavasti kuuden kuukauden ajan viimeisen annoksen jälkeen. Eläinkokeissa on havaittu sikiötoksisia ja alkiokuoleman aiheuttavia vaikutuksia (ks. kohta 5.3).

Raskaus
Riskit ja hyödyt on arvioitava huolellisesti ennen kuin Xaluprine-lääkevalmistetta annetaan raskaana oleville potilaille tai sellaisille potilaille, jotka voivat todennäköisesti tulla raskaaksi.

Ilmoituksia on saatu lasten ennenaikaisesta syntymästä ja alhaisesta syntymäpainosta äidin altistuttua merkaptopuriinille. Ilmoituksia on saatu myös lasten synnynnäisistä epämuodostumista ja spontaaneista aborteista joko äidin tai isän altistumisen jälkeen. Ilmoituksia on tehty useista synnynnäisistä epämuodostumista äidin saatua merkatopuriinia yhdistelmähoitona muiden kemoterapialääkkeiden kanssa.

Tuoreemman epidemiologisen raportin mukaan ennenaikaisten syntymien, alhaisen syntymäpainon ja synnynnäisten epämuodostumien riski ei ole kuitenkaan suurempi niiden naisten lapsilla, jotka ovat altistuneet merkaptopuriinille raskauden aikana.

Merkaptopuriinille raskauden aikana altistuneiden naisten vastasyntyneitä lapsia on suositeltavaa seurata hematologisten ja immuunijärjestelmän häiriöiden varalta.

Raskaushepatoosia on toisinaan raportoitu atsatiopriinilla (joka on merkaptopuriinin aihiolääke) annetun hoidon yhteydessä. Hyöty äidille ja vaikutus sikiöön on arvioitava huolellisesti, jos raskaushepatoosin diagnoosi varmistuu.

Imetys
Merkaptopuriinia on havaittu atsatiopriinihoitoa saaneiden naisten ternimaidossa ja rintamaidossa. Tämän vuoksi Xaluprine-lääkevalmistetta saavien naisten ei pidä imettää.

Hedelmällisyys
Merkaptopuriinihoidon vaikutusta ihmisen hedelmällisyyteen ei tunneta, mutta ilmoituksia on saatu tai äidiksi tulemisesta lapsena tai nuorena saadun hoidon jälkeen. Ohimenevästä voimakkaasta oligospermiasta on ilmoitettu potilaan saatua merkaptopuriinia yhdistelmähoitona kortikosteroidien kanssa.

4.7	Vaikutus ajokykyyn ja koneiden käyttökykyyn

Tutkimuksia vaikutuksesta ajokykyyn ja koneiden käyttökykyyn ei ole tehty. Haitallisia vaikutuksia näihin toimiin ei voida ennustaa vaikuttavan aineen farmakologian perusteella.

4.8	Haittavaikutukset

Turvaprofiilin yhteenveto

Merkaptopuriinihoidon tärkein haittavaikutus on luuydinsuppressio, joka aiheuttaa leukopeniaa ja trombosytopeniaa.

Merkaptopuriinista ei ole käytettävissä tuoreita kliinisiä tutkimuksia, joiden perusteella voitaisiin määritellä haittavaikutusten yleisyys.

Haittavaikutustaulukko

Seuraavia haittatapahtumia on todettu: Haittavaikutukset on esitetty elinjärjestelmän ja yleisyyden mukaan seuraavasti: hyvin yleinen (≥ 1/10), yleinen (≥ 1/100, < 1/10), melko harvinainen (≥ 1/1 000, < 1/100), harvinainen (≥ 1/10 000, < 1/1 000), hyvin harvinainen (< 1/10 000) ja tuntematon (koska saatavissa oleva tieto ei riitä esiintyvyyden arviointiin). Haittavaikutukset on esitetty kussakin yleisyysluokassa haittavaikutuksen vakavuuden mukaan alenevassa järjestyksessä.

	Elinluokka
	Esiintymistiheys
	Haittavaikutus

	Infektiot
	Melko harvinainen
	Bakteeri- ja virusinfektiot, infektiot, joihin liittyy neutropenia

	Hyvän- ja pahanlaatuiset kasvaimet (mukaan lukien kystat ja polyypit)
	Harvinainen
	Harvinainen: kasvaimet sekä lymfoproliferatiiviset sairaudet, ihosyövät (melanoomat ja muut kuin melanoomat), sarkoomat (Kaposin sarkooma ja muut kuin Kaposin sarkoomat) ja kohdunkaulan in situ -karsinooma (ks. kohta 4.4).

	
	Erittäin harvinainen
	Sekundaarileukemia ja myelodysplasia.

	
	Tuntematon
	Hepatospleeninen T-solulymfooma* (ks. kohta 4.4)

	Veri ja imukudos
	Hyvin yleinen
	Luuydinsuppressio; leukopenia ja trombosytopenia

	
	Yleinen
	Anemia

	Immuunijärjestelmä
	Melko harvinainen
	Nivelkipu, ihottuma, lääkekuume

	
	Harvinainen
	Kasvojen turvotus

	Aineenvaihdunta ja ravitsemus
	Yleinen
	Anoreksia

	
	Tuntematon
	Hypoglykemia†, pellagra (ks. kohta 4.4)

	Ruoansulatuselimistö
	Yleinen
	Ripuli, oksentelu, pahoinvointi, pankreatiitti*

	
	Melko harvinainen
	Suun haavaumat

	
	Harvinainen
	Pankreatiitti

	
	Erittäin harvinainen
	Suoliston haavaumat

	
	Tuntematon
	Stomatiitti, huulitulehdus

	Maksa ja sappi
	Yleinen
	Sappistaasi, hepatotoksisuus

	
	Melko harvinainen
	Maksanekroosi

	
	Tuntematon
	Portahypertensio*, nodulaarinen regeneratiivinen hyperplasia*, sinusoidaalinen obstruktio-oireyhtymä*

	Iho ja ihonalainen kudos
	Harvinainen
	Kaljuuntuminen

	
	Tuntematon
	Valoherkkyysreaktio, erythema nodosum

	Sukupuolielimet ja rinnat
	Harvinainen
	Ohimenevä oligospermia

	Yleisoireet ja antopaikassa todettavat haitat
	Tuntematon
	Limakalvotulehdus

	Tutkimukset
	Tuntematon
	Hyytymistekijöiden väheneminen


* Potilailla, joilla on tulehduksellinen suolistosairaus, joka ei kuulu valmisteen käyttöaiheisiin.
† Pediatrisilla potilailla.

Valikoitujen haittavaikutusten kuvaus

Merkaptopuriini on hepatotoksinen eläimillä ja ihmisillä. Ihmisiä koskevissa histologisissa havainnoissa on ilmoitettu maksanekroosista ja sappistaasista.

Hepatotoksisuuden esiintyvyys vaihtelee huomattavasti, ja sitä voi ilmetä millä tahansa annoksella, mutta yleisemmin silloin, kun suositeltu annos ylitetään.

Hepatotoksisuus voidaan havaita varhaisessa vaiheessa, jos maksan toimintaa seurataan kokein. Hepatotoksisuus on yleensä palautuva, mikäli merkaptopuriinihoito lopetetaan ajoissa, mutta kuolemaan johtaneitakin maksavaurioita on tapahtunut.

Epäillyistä haittavaikutuksista ilmoittaminen
On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteenhyöty-haitta –tasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista liitteessä V luetellun kansallisen ilmoitusjärjestelmän kautta.

4.9	Yliannostus

Oireet
Mahasuolikanavaan liittyvät vaikutukset, mukaan luettuina pahoinvointi, oksentelu ja ripuli sekä anoreksia voivat olla yliannoksen varhaisia oireita. Tärkein toksinen vaikutus kohdistuu luuytimeen ja aiheuttaa myelosuppression. Hematologinen toksisuus liittyy todennäköisemmin krooniseen yliannokseen kuin yhteen Xaluprine-annokseen. Myös maksan vajaatoimintaa ja gastroenteriittiä voi ilmetä.
Yliannoksen riski lisääntyy myös silloin, kun ksantiinioksidaasin estäjiä annetaan samanaikaisesti merkaptopuriinin kanssa (ks. kohta 4.5).

Yliannostuksen hoito
Tunnettua vastalääkettä ei ole, minkä vuoksi verenkuvaa on seurattava tiiviisti ja yleisiin tukihoitotoimenpiteisiin tulee ryhtyä ja asianmukainen verensiirto tulee tehdä tarvittaessa. Aktiiviset toimenpiteet (kuten aktiivihiilen käyttö tai vatsahuuhtelu) eivät välttämättä tehoa merkaptopuriinin yliannostukseen ellei toimenpiteisiin ryhdytä 60 minuutin kuluessa lääkevalmisteen ottamisesta.


5.	FARMAKOLOGISET OMINAISUUDET

5.1	Farmakodynamiikka

Farmakoterapeuttinen ryhmä: antineoplastiset aineet, antimetaboliitit, puriinianalogit, ATC-koodi: L01BB02

Vaikutusmekanismi
Merkaptopuriini on inaktiivinen aihiolääke (pro-drug), joka vaikuttaa puriiniantagonistina, mutta sen sytotoksisuus vaatii soluun tunkeutumisen ja solunsisäisen anabolian tioguaniininukleotidiksi. Merkaptopuriinin metaboliitit estävät puriinisynteesin ja puriininukleotidi-interkonversiot de novo. Tioguaniininukleotideja on myös nukleiinihapoissa ja tämä aiheuttaa vaikuttavan aineen soluja tuhoavat vaikutukset.

Merkaptopuriinin ja 6‑tioguaniinin välillä on yleensä ristiresistenssi.

5.2	Farmakokinetiikka

Imeytyminen
Suun kautta otettavan merkaptopuriinin hyötyosuudessa on osoitettu huomattavaa vaihtelua yksilöiden välillä, ja tämä vaihtelu johtuu todennäköisesti sen alkureitin metaboliasta. Kun sitä annettiin seitsemälle lapsipotilaalle suun kautta 75 mg/m2:n annoksena, sen keskimääräinen hyötyosuus oli 16 prosenttia annetusta annoksesta ja hyötyosuus vaihteli 5‑37 prosentin välillä.

Terveillä aikuisilla vapaaehtoisilla (n = 60) tehdyssä vertailevassa hyötyosuutta koskeneessa tutkimuksessa 50 mg Xaluprine-oraalisuspensio osoittautui biologisesti samanarvoiseksi vertaillun 50 mg:n tabletin kanssa AUC-arvon muttei Cmax-arvon osalta. Keskimääräinen (90 % CI) oraalisuspension Cmax oli 39 prosenttia (22‑58 %) suurempi kuin tabletilla, vaikka koehenkilöiden välistä vaihtelua (% C.V) ilmeni oraalisuspensiolla (46 %) vähemmän kuin tabletilla (69 %).

Biotransformaatio
Merkaptopuriinin solunsisäistä anaboliaa katalysoivat useat entsyymit, ja siitä voi muodostua tioguaniininukleotideja (TGN), mutta erilaisia tilapäisiä TGN-aineita muodostuu TGN-muuttumisen aikana. Ensimmäisen vaiheen katalysoi hypoksantiiniguaniinifosforibosyylitransferaasi, joka tuottaa tioinosiinimonofosfaattia (TIMP). Myöhempiin vaiheisiin osallistuvat inosiinimonofosfaattidehydrogenaasi (IMPDH) -entsyymi ja guaniinimonofosfaattisyntetaasientsyymi. Merkaptopuriini on altis myös S-metylaatiolle tiopuriini-S‑metyylitransferaasi (TPMT) -entsyymin vaikutuksesta, joka tuottaa inaktiivista metyylimerkaptopuriinia. TPMT katalysoi kuitenkin myös S‑metylaatiota päänukleotidimetaboliitista (TIMP) ja muodostaa metyylitioinosiinimonofosfaattia (mTIMP). Sekä TIMP että mTIMP ovat fosforibosyylipyrofosfaattiamidotransferaasin estäjiä, joka on tärkeä entsyymi de novo puriinisynteesissä. Ksantiinioksidaasi on katabolinen pääentsyymi ja se muuntaa merkaptopuriinin inaktiiviseksi metaboliitiksi, 6‑tiovirtsahapoksi. Tämä erittyy virtsaan. Noin 7 prosenttia suun kautta annettavasta annoksesta erittyy muuttumattomana merkaptopuriinina 12 tunnin kuluessa lääkevalmisteen antamisen jälkeen.

Eliminaatio
Merkaptopuriinin eliminaation puoliintumisaika on 90 ± 30 minuuttia, mutta aktiivisten metaboliittien puoliintumisaika on huomattavasti pitempi (noin 5 tuntia) kuin kanta-aineen. Näennäinen puhdistuma elimistöstä on 4 832 ± 2 562 ml/min/m2. Merkaptopuriinin siirtyminen aivo-selkäydinnesteeseen on vähäistä.

Merkaptopuriinin pääeliminaatioreitti on metabolian kautta.

5.3	Prekliiniset tiedot turvallisuudesta

Genotoksisuus
Muiden antimetaboliittien tapaan myös merkaptopuriini on mutageeninen ja aiheuttaa kromosomipoikkeamia in vitro ja in vivo hiirillä ja rotilla.

Karsinogeenisuus
Mahdollisen genotoksisuuden perusteella merkaptopuriini on mahdollisesti karsinogeeninen.

Teratogeenisuus
Merkaptopuriini aiheuttaa alkiokuolleisuutta ja vakavia teratogeenisia vaikutuksia hiirillä, rotilla, hamstereilla ja kaneilla annoksilla, jotka eivät ole toksisia emälle. Alkiokuolleisuus ja epämuodostumien tyyppi määräytyy kaikilla lajeilla annoksen ja raskauden vaiheen mukaan lääkevalmisteen antamisajankohtana.


6.	FARMASEUTTISET TIEDOT

6.1	Apuaineet

Ksantaanikumi
Aspartaami (E951)
Vadelmamehutiiviste
Sakkaroosi
Natriummetyyliparahydroksibentsoaatti (E219)
Natriumetyyliparahydroksibentsoaatti (E215)
Kaliumsorbaatti (E202)
Natriumhydroksidi (pH:n säätämiseen)
Puhdistettu vesi

6.2	Yhteensopimattomuudet

Ei oleellinen.

6.3	Kestoaika

18 kuukautta

Avaamisen jälkeen: 56 vuorokautta.

6.4	Säilytystä koskevat erityiset varotoimet

Säilytä alle 25 °C.
Pullo on pidettävä tiiviisti suljettuna (ks. kohta 6.6).

6.5	Pakkaustyyppi ja pakkauskoko (pakkauskoot)

Kullanruskea tyypin III lasipullo, jossa on lapsiturvallinen korkki (HDPE ja polyetyleenitiiviste) ja joka sisältää 100 ml oraalisuspensiota.

Yksi pakkaus sisältää yhden pullon, LDPE-pullosovittimen ja kaksi steluruiskua (ruisku, jossa on asteikko 1 ml:aan asti, ja ruisku, jossa on asteikko 5 ml:aan asti).

[bookmark: OLE_LINK1]6.6	Erityiset varotoimet hävittämiselle ja muut käsittelyohjeet

Turvallinen käsittely
Jokaisen Xaluprine-lääkevalmistetta käsittelevän tulee pestä kädet ennen annoksen antamista ja sen jälkeen. Altistumisriskin vähentämiseksi vanhempien ja hoitajien tulee käyttää kertakäyttöisiä käsineitä Xaluprine-lääkevalmistetta käsitellessään.

Xaluprine-lääkevalmisteen joutumista iholle tai limakalvolle on vältettävä. Mikäli Xaluprine-lääkevalmistetta joutuu iholle tai limakalvolle, se on pestävä välittömästi ja huolellisesti pois saippualla ja vedellä. Roiskeet on pyyhittävä pois välittömästi.

Raskaana olevien, raskautta suunnittelevien tai imettävien naisten ei pidä käsitellä Xaluprine-lääkevalmistetta.

Vanhempia tai hoitajia ja potilaita on neuvottava säilyttämään Xaluprine poissa lasten ulottuvilta ja näkyviltä, mieluiten lukittavassa kaapissa. Tahaton nieleminen saattaa olla hengenvaarallista lapsille.

Pullo on pidettävä tiiviisti suljettuna valmisteen suojaamiseksi ja tahattomien roiskeiden riskin vähentämiseksi.

Pulloa on ravistettava voimakkaasti vähintään 30 sekunnin ajan, jotta oraalisuspensio sekoittuu varmasti hyvin.

Hävittäminen
Xaluprine on soluille myrkyllistä. Käyttämätön valmiste tai jäte on hävitettävä paikallisten määräysten mukaisesti.


7.	MYYNTILUVAN HALTIJA

Lipomed GmbH
Hegenheimer Strasse 2
79576 Weil Am Rhein
Saksa


8.	MYYNTILUPIEN NUMEROT

EU/1/11/727/001


9.	MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ

Myyntiluvan myöntämisen päivämäärä: 09. maaliskuuta 2012
Viimeisimmän uudistamisen päivämäärä: 18 marraskuu 2016


10.	TEKSTIN MUUTTAMISPÄIVÄMÄÄRÄ

Yksityiskohtaista tietoa tästä valmisteesta on saatavana Euroopan lääkeviraston (EMA) verkkosivuilta https://www.ema.europa.eu.
























LIITE II

A.	ERÄN VAPAUTTAMISESTA VASTAAVA(T) VALMISTAJA(T)

B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET

C.	MYYNTILUVAN MUUT EHDOT JA EDELLYTYKSET

D. 	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ

A.	ERÄN VAPAUTTAMISESTA VASTAAVA(T) VALMISTAJA(T)

Erän vapauttamisesta vastaavan (vastaavien) valmistajan (valmistajien) nimi (nimet) ja osoite (osoitteet)

Pronav Clinical Ltd.
Unit 5
Dublin Road Business Park
Carraroe, Sligo
F91 D439
Irlanti

Lipomed GmbH
Hegenheimer Strasse 2
79576 Weil am Rhein
Saksa

Lääkevalmisteen painetussa pakkausselosteessa on ilmoitettava kyseisen erän vapauttamisesta vastaavan valmistusluvan haltijan nimi ja osoite.


B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET

Reseptilääke, jonka määräämiseen liittyy rajoitus (ks. Liite I: valmisteyhteenvedon kohta 4.2).


C.	MYYNTILUVAN MUUT EHDOT JA EDELLYTYKSET

· Määräaikaiset turvallisuuskatsaukset

Tämän lääkevalmisteen osalta velvoitteet määräaikaisten turvallisuuskatsausten toimittamisesta on määritelty Euroopan Unionin viitepäivämäärät (EURD) ja toimittamisvaatimukset sisältävässä luettelossa, josta on säädetty Direktiivin 2001/83/EC 107 c artiklan 7 kohdassa, ja kaikissa luettelon myöhemmissä päivityksissä, jotka on julkaistu Euroopan lääkeviraston verkkosivuilla.


D. 	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ

· Riskienhallintasuunnitelma (RMP)

Ei sovelleta.

























LIITE III

MYYNTIPÄÄLLYSMERKINNÄT JA PAKKAUSSELOSTE

























A. MYYNTIPÄÄLLYSMERKINNÄT

ULKOPAKKAUKSESSA ON OLTAVA SEURAAVAT MERKINNÄT

PAHVIPAKKAUS


1.	LÄÄKEVALMISTEEN NIMI

[bookmark: OLE_LINK6][bookmark: OLE_LINK7]Xaluprine 20 mg/ml -oraalisuspensio
merkaptopuriinimonohydraatti


2.	VAIKUTTAVA(T) AINE(ET)

Yksi millilitra suspensiota sisältää 20 mg merkaptopuriinimonohydraattia.


3.	LUETTELO APUAINEISTA

Sisältää myös seuraavia apuaineita: natriummetyyliparahydroksibentsoaatti (E219), natriumetyyliparahydroksibentsoaatti (E215), kaliumsorbaatti (E202), natriumhydroksidi, aspartaami (E951) ja sakkaroosi. Katso lisätiedot pakkausselosteesta.


4.	LÄÄKEMUOTO JA SISÄLLÖN MÄÄRÄ

Oraalisuspensio.

100 ml:n lasipullo
Pullosovitin
1 ml:n ja 5 ml:n annosteluruiskut.


5.	ANTOTAPA JA ANTOREITTI (ANTOREITIT)

Ota lääkärin ohjeen mukaan mukana toimitettujen annosteluruiskujen avulla.

Ravista pulloa voimakkaasti ennen käyttöä vähintään 30 sekunnin ajan.

[bookmark: OLE_LINK9]Lue pakkausseloste ennen käyttöä.

Suun kautta.


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ

Ei lasten ulottuville eikä näkyville.


7.	MUU ERITYISVAROITUS (MUUT ERITYISVAROITUKSET), JOS TARPEEN

Sytostaatti.


8.	VIIMEINEN KÄYTTÖPÄIVÄMÄÄRÄ

EXP:
Hävitä 56 päivää ensimmäisen avaamiskerran jälkeen.
Avaa päivämäärä


9.	ERITYISET SÄILYTYSOLOSUHTEET

Säilytä alle 25 °C.
Pullo on pidettävä tiiviisti suljettuna.


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN

Käyttämättä jäänyt valmiste tai siitä peräisin oleva jätemateriaali tulee hävittää paikallisten määräysten mukaisesti.


11.	MYYNTILUVAN HALTIJAN NIMI JA OSOITE

Lipomed GmbH
Hegenheimer Strasse 2
79576 Weil Am Rhein
Saksa


12.	MYYNTILUPIEN NUMEROT

EU/1/11/727/001


13.	ERÄNUMERO

Erä:


14.	YLEINEN TOIMITTAMISLUOKITTELU


15.	KÄYTTÖOHJEET


16.	TIEDOT PISTEKIRJOITUKSELLA

Xaluprine 20 mg/ml


17.	YKSILÖLLINEN TUNNISTE – 2D-VIIVAKOODI

2D-viivakoodi, joka sisältää yksilöllisen tunnisteen.


18.	YKSILÖLLINEN TUNNISTE – LUETTAVISSA OLEVAT TIEDOT

SISÄPAKKAUKSESSA ON OLTAVA SEURAAVAT MERKINNÄT

PULLON ETIKETTI


1.	LÄÄKEVALMISTEEN NIMI

Xaluprine 20 mg/ml -oraalisuspensio
merkaptopuriinimonohydraatti


2.	VAIKUTTAVA(T) AINE(ET)

Yksi millilitra suspensiota sisältää 20 mg merkaptopuriinimonohydraattia.


3.	LUETTELO APUAINEISTA

Sisältää myös seuraavia apuaineita: natriummetyyliparahydroksibentsoaatti (E219), natriumetyyliparahydroksibentsoaatti (E215), kaliumsorbaatti (E202), natriumhydroksidi, aspartaami (E951) ja sakkaroosi. Katso lisätiedot pakkausselosteesta.


4.	LÄÄKEMUOTO JA SISÄLLÖN MÄÄRÄ

Oraalisuspensio.

100 ml.


5.	ANTOTAPA JA ANTOREITTI (ANTOREITIT)

Ota lääkärin ohjeen mukaan mukana toimitettujen annosteluruiskujen avulla.

Ravista voimakkaasti ennen käyttöä vähintään 30 sekunnin ajan.

Lue pakkausseloste ennen käyttöä.

Suun kautta.


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ

Ei lasten ulottuville eikä näkyville.


7.	MUU ERITYISVAROITUS (MUUT ERITYISVAROITUKSET), JOS TARPEEN

Sytostaatti


8.	VIIMEINEN KÄYTTÖPÄIVÄMÄÄRÄ

EXP:
Hävitä 56 päivää ensimmäisen avaamiskerran jälkeen.
Avaa päivämäärä


9.	ERITYISET SÄILYTYSOLOSUHTEET

Säilytä alle 25 °C.
Pullo on pidettävä tiiviisti suljettuna.


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN

Käyttämättä jäänyt valmiste tai siitä peräisin oleva jätemateriaali tulee hävittää paikallisten määräysten mukaisesti.


11.	MYYNTILUVAN HALTIJAN NIMI JA OSOITE

Lipomed GmbH
Hegenheimer Strasse 2
79576 Weil Am Rhein
Saksa


12.	MYYNTILUPIEN NUMEROT

EU/1/11/727/001


13.	ERÄNUMERO

Erä:


14.	YLEINEN TOIMITTAMISLUOKITTELU


15.	KÄYTTÖOHJEET


16.	TIEDOT PISTEKIRJOITUKSELLA


17.	YKSILÖLLINEN TUNNISTE – 2D-VIIVAKOODI


18.	YKSILÖLLINEN TUNNISTE – LUETTAVISSA OLEVAT TIEDOT

























B. PAKKAUSSELOSTE

Pakkausseloste: Tietoa käyttäjälle

Xaluprine 20 mg/ml –oraalisuspensio
merkaptopuriinimonohydraatti

Lue tämä pakkausseloste huolellisesti, ennen kuin aloitat lääkkeen käyttämisen, sillä se sisältää sinulle tärkeitä tietoja.
· Säilytä tämä pakkausseloste. Voit tarvita sitä myöhemmin.
· Jos sinulla on kysyttävää, käänny lääkärin, apteekkihenkilökunnan tai sairaanhoitajan puoleen.
· Tämä lääke on määrätty vain sinulle, eikä sitä tule antaa muiden käyttöön. Se voi aiheuttaa haittaa muille, vaikka heillä olisikin samanlaiset oireet kuin sinulla.
· Jos havaitset haittavaikutuksia, käänny lääkärin puoleen. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Ks. kohta 4.


Tässä pakkausselosteessa kerrotaan:

1.	Mitä Xaluprine on ja mihin sitä käytetään
2.	Mitä sinun on tiedettävä, ennen kuin otat Xaluprine-lääkevalmistetta
3.	Miten Xaluprine-lääkevalmistetta otetaan
4.	Mahdolliset haittavaikutukset
5. Xaluprine-lääkevalmisteen säilyttäminen
6.	Pakkauksen sisältä ja muuta tietoa


1.	Mitä Xaluprine on ja mihin sitä käytetään

Xaluprine sisältää merkaptopuriinimonohydraattia. Merkaptopuriini kuuluu solunsalpaajien kutsuttavien lääkeaineiden (kemoterapiassa käytettävät lääkkeet eli sytostaatit) ryhmään.

Xaluprine-lääkevalmistetta käytetään akuutin lymfoblastileukemian (josta käytetään myös nimitystä akuutti lymfosyyttinen leukemia eli ALL) hoitoon. Se on nopeasti etenevä sairaus, joka lisää uusien valkosolujen määrää. Nämä uudet valkosolut eivät ole täysin kehittyneitä eivätkä ne kasva ja toimi kunnolla. Siksi ne eivät pysty torjumaan infektioita ja voivat aiheuttaa verenvuotoa.

Kysy lääkäriltä tarkempia tietoja tästä sairaudesta.


2.	Mitä sinun on tiedettävä, ennen kuin otat Xaluprine-lääkevalmistetta

· Älä ota Xaluprine-lääkevalmistetta, jos olet allerginen merkaptopuriinille tai tämän lääkkeen jollekin muulle aineelle (lueteltu kohdassa 6).
· Älä ota keltakuumerokotusta, kun saat Xaluprine-lääkevalmistetta, koska se voi johtaa kuolemaan.

Varoitukset ja varotoimet
Keskustele lääkärin, apteekkihenkilökunnan tai sairaanhoitajan kanssa ennen kuin otat Xaluprinea
· jos olet saanut äskettäin rokotuksen (rokotteen) tai sinun on määrä saada rokotus
· jos olet saanut keltakuumerokotuksen.
· jos sinulla on munuais- tai maksasairaus, jolloin lääkärin täytyy tarkistaa, että elimet toimivat hyvin.
· jos sinulla on sairaus, jonka vuoksi elimistö tuottaa liian vähän entsyymiä nimeltä TPMT (tiopuriinimetyylitransferaasi) tai NUDT15 (nudix-hydrolaasi 15), jolloin lääkärin täytyy ehkä muuttaa annosta.
· jos suunnittelet lapsen hankkimista. Tämä koskee sekä miehiä että naisia. Xaluprine voi vahingoittaa spermaa tai munasoluja (ks. jäljempänä oleva Raskaus, imetys ja hedelmällisyys -kohta).

Jos saat immunosuppresiivista hoitoa, Xaluprinen käyttäminen saattaa lisätä seuraavien sairauksien riskiä:
· kasvaimet ja ihosyöpä. Kun käytät Xaluprinea, vältä liiallista altistumista auringonvalolle ja käytä suojaavia vaatteita sekä auringonsuojavoidetta, jonka suojakerroin on korkea.
· lymfoproliferatiiviset sairaudet
· Xaluprine-hoito lisää riskiäsi saada lymfoproliferatiivinen sairaus -niminen syöpä. Jos hoito-ohjelmassa on useita immunosuppressantteja (myös tiopuriineja), tämä sairaus voi johtaa kuolemaan.
· Useiden samanaikaisesti käytettävien immunosuppressanttien yhdistelmä lisää virusinfektiosta (Epstein-Barrin virukseen liittyvät lymfoproliferatiiviset sairaudet) johtuvien imunestejärjestelmän sairauksien riskiä.

Xaluprinen käyttäminen voi lisätä myös seuraavaa riskiä:
· makrofagiaktivaatio-oireyhtymä-nimisen vakavan sairauden kehittyminen (siinä valkosolut aktivoituvat liiallisesti tulehduksen vuoksi); sitä ilmenee yleensä henkilöillä, joilla on tietyntyyppisiä niveltulehduksia.

Joillekin tulehduksellista suolistosairautta sairastaville ja merkaptopuriinia saaneille potilaille on kehittynyt harvinainen ja aggressiivinen syöpä, jota kutsutaan hepatospleeniseksi T-solulymfoomaksi (ks. kohta 4, Mahdolliset haittavaikutukset).

Infektiot
Kun saat hoitoa Xaluprine-valmisteella, sinun virus-, sieni- ja bakteeri-infektioiden riskisi kasvaa ja infektiot voivat olla vakavampia. Katso myös kohta 4.

Kerro lääkärillesi ennen hoidon aloittamista, onko sinulla ollut vesirokko, vyöruusu tai hepatiitti B (viruksen aiheuttama maksasairaus).

Verikokeet
Hoito merkaptopuriinilla voi vaikuttaa luuytimeesi. Tämä tarkoittaa, että veresi sisältämien valkosolujen, verihiutaleiden ja (harvinaisemmissa tapauksissa) punasolujen määrä voi vähentyä. Sinua hoitava lääkäri tekee toistuvia ja säännöllisiä verikokeita hoidon aikana. Tämän tarkoituksena on seurata näiden solujen pitoisuutta veressäsi. Jos hoito lopetetaan tarpeeksi ajoissa, verisolusi palaavat normaaleiksi.

Maksan toiminta
Merkaptopuriini on myrkyllistä maksallesi. Siksi sinua hoitava lääkäri tekee toistuvia ja säännöllisiä maksan toiminnan kokeita merkaptopuriinihoitosi aikana. Jos sinulla on jo maksasairaus tai jos käytät muita lääkkeitä, jotka voivat vaikuttaa maksaasi, sinua hoitava lääkäri tekee kokeita useammin. Jos huomaat silmiesi valkuaisten tai ihosi muuttuvan keltaiseksi (keltatauti), kerro tästä heti lääkärille, koska voit joutua lopettamaan hoidon välittömästi.

TPMT- ja NUDT15-geenin variantit
Jos sinulla on periytyneitä TPMT- ja/tai NUDT15‑geenien (geenit, jotka osallistuvat Xaluprine-valmisteen hajottamiseen kehossasi) variantteja, sinulla on suurempi infektioiden ja kaljuuntumisen riski, missä tapauksessa lääkärisi voi antaa sinulla lääkettä pienemmällä annoksella.

B3-vitamiinin puutos (pellagra)
Kerro heti lääkärillesi, jos sinulla on ripulia, paikallista pigmentoitunutta ihottumaa (dermatiittia) tai jos muistisi, päättely- ja ajattelukykysi on heikentynyt (dementia), sillä nämä oireet voivat viitata B3-vitamiinin puutteeseen. Lääkärisi määrää vitamiinilisäravinteita (niasiini/nikotiiniamidi), jotka parantavat tilaasi.

Vältä Xaluprine-lääkevalmisteen joutumista iholle, silmiin tai nenään. Jos valmistetta joutuu vahingossa silmiin tai nenään, huuhtele alue vedellä.

Jos olet epävarma, koskeeko jokin edellä mainituista sinua, keskustele lääkärin tai apteekkihenkilökunnan kanssa ennen Xaluprine-hoidon aloittamista.

Lapset ja nuoret
Lapsilla on joskus esiintynyt alhaista verensokeria. Tämä koskee varsinkin lapsia, jotka ovat alle kuusivuotiaita tai joilla on alhainen painoindeksi. Jos lapsesi verensokeri laskee, käänny lapsen lääkärin puoleen.

Muut lääkevalmisteet ja Xaluprine
Kerro lääkärille tai apteekkihenkilökunnalle, jos parhaillaan käytät, olet äskettäin käyttänyt tai saatat käyttää muita lääkkeitä.

On erityisen tärkeää kertoa lääkärille, sairaanhoitajalle tai apteekkihenkilökunnalle, mikäli käytät jotakin seuraavista:

· ribaviriini (käytetään virustautien hoitamiseen)
· muut solunsalpaajat (sytostaatit eli kemoterapialääkkeet). Kun niitä käytetään yhdessä Xaluprine-lääkevalmisteen kanssa, haittavaikutusten, kuten anemian riski suurenee.
· allopurinoli, tiopurinoli, oksipurinoli tai febuksostaatti (käytetään kihdin hoitoon).
· suun kautta otettavat antikoagulantit (käytetään veren ohentamiseen).
· olsalatsiini tai mesalatsiini (käytetään haavainen koliitti -nimisen suolistosairauden hoitoon).
· sulfasalatsiini (käytetään nivelreuman tai haavaisen koliitin hoitoon).
· metotreksaatti (käytetään syövän, nivelreuman tai ihosairauden (vaikean psoriaasin) hoitoon).
· epilepsialääkkeet, kuten fenytoiini tai karbamatsepiini. Epilepsialääkkeiden pitoisuutta veressä täytyy mahdollisesti seurata ja annoksia täytyy muuttaa tarvittaessa.
· infliksimabi (käytetään tiettyjen suolistosairauksien (Crohnin taudin ja haavaisen paksusuolitulehduksen), nivelreuman, selkärankareuman tai ihosairauden (vaikea psoriaasi) hoitoon).

Rokotusten ottaminen Xaluprine-hoidon aikana
Jos aiot ottaa rokotuksen, on tärkeää kertoa siitä lääkärille tai sairaanhoitajalle ennen kuin otat rokotuksen. Rokotuksia eläviä organismeja sisältävillä rokotteilla (esimerkiksi polio, tuhkarokko, sikotauti ja vihurirokko) ei suositella, sillä nämä rokotteet voivat aiheuttaa infektion, mikäli rokote annetaan Xaluprine-hoidon aikana.

Xaluprine ruuan ja juoman kanssa
Xaluprine voidaan ottaa aterian yhteydessä tai tyhjään mahaan. Valittua ottamistapaa on kuitenkin noudatettava joka päivä.

Älä ota Xaluprine-lääkevalmistetta samanaikaisesti maidon tai maitotuotteiden kanssa, sillä ne voivat heikentää lääkkeen tehoa. Xaluprine tulee ottaa vähintään tunti ennen maidon tai maitotuotteiden nauttimista tai kaksi tuntia niiden nauttimisen jälkeen.

Raskaus, imetys ja hedelmällisyys
Älä ota Xaluprine-lääkevalmistetta kysymättä ensin neuvoa lääkäriltä, jos suunnittelet lapsen hankkimista. Tämä koskee sekä miehiä että naisia. Xaluprine saattaa olla vahingollista spermalle tai munasoluille. Luotettavaa ehkäisymenetelmää on käytettävä, jotta raskaus voidaan välttää oman tai kumppanin Xaluprine-hoidon aikana. Miesten tulee jatkaa tehokkaan ehkäisymenetelmän käyttöä vähintään kolme kuukautta ja naisten vähintään kuuden kuukauden ajan hoidon lopettamisen jälkeen. Kysy lääkäriltä neuvoa. Jos olet jo raskaana, keskustele lääkärin kanssa ennen Xaluprine-hoidon aloittamista.

Xaluprine-valmisteen käyttäminen raskauden aikana voi aiheuttaa vaikeaa, liiallista kutinaa, johon ei liity ihottumaa. Sinulla saattaa myös ilmetä pahoinvointia ja ruokahaluttomuutta samaan aikaan, mikä voi viitata tilaan, jota kutsutaan raskaushepatoosiksi (raskauden aikana ilmenevä maksasairaus). Käänny tässä tapauksessa välittömästi lääkärin puoleen, sillä tämä tila voi vahingoittaa sikiötäsi.

Raskaana olevien, raskautta suunnittelevien tai imettävien naisten ei pidä käsitellä Xaluprine-lääkevalmistetta.

Älä imetä Xaluprine-hoidon aikana. Kysy neuvoa lääkäriltä, apteekkihenkilökunnalta tai kätilöltä.

Ajaminen ja koneiden käyttö
Xaluprine-lääkevalmisteen ei odoteta vaikuttavan kykyyn ajaa tai käyttää koneita, mutta tätä ei ole vahvistettu tutkimuksilla.

Xaluprine sisältää aspartaamia, natriummetyyliparahydroksibentsoaattia (E219), natriumetyyliparahydroksibentsoaattia (E215) ja sakkaroosia
Tämä lääkevalmiste sisältää 3 mg aspartaamia (E951) kussakin millilitrassa. Aspartaami on fenyylialaniinin lähde. Voi olla haitallinen henkilöille, joilla on fenyyliketonuria (PKU), harvinainen perinnöllinen sairaus, jossa fenyylialaniinia kertyy elimistöön, koska elimistö ei kykene poistamaan sitä riittävästi.

Xaluprine sisältää myös natriummetyyliparahydroksibentsoaatti (E219) ja natriumetyyliparahydroksibentsoaatti (E215), jotka saattaa aiheuttaa allergisia reaktioita (mahdollisesti viivästyneitä).

Xaluprine sisältää sakkaroosi. Jos lääkäri on kertonut, että sinulla on jokin sokeri-intoleranssi, keskustele lääkärisin kanssa ennen tämän lääkevalmisteen ottamista. Voi olla haitallinen hampaille.


3.	Miten Xaluprine-lääkevalmistetta otetaan

Xaluprine-lääkevalmisteen saa antaa lääkäri, joka on erikoistunut verisairauksien hoitoon.

· Lääkäri ottaa säännöllisesti verikokeita, kun saat Xaluprine-lääkevalmistetta. Verikokeilla tarkistetaan veren solujen määrä ja tyyppi ja varmistetaan, että maksa toimii asianmukaisesti.
· Lääkäri voi pyytää myös muita veri- ja virtsakokeita seuratakseen virtsahappopitoisuutta. Virtsahappo on elimistössä luonnollisesti esiintyvä kemikaali, jonka määrä voi lisääntyä Xaluprine-hoidon aikana.
· Lääkäri saattaa muuttaa Xaluprine-annosta näiden kokeiden tulosten perusteella.

Ota tätä lääkettä juuri siten kuin lääkäri on määrännyt tai apteekkihenkilökunta on neuvonut. Tarkista ohjeet lääkäriltä tai apteekista, jos olet epävarma. Tavallinen aloitusannos aikuisilla ja lapsilla on 25‑75 mg/m2 (kehon pinta-ala) päivittäin. Lääkäri määrää sinulle sopivan annoksen. Tarkista oraalisuspension annos ja vahvuus huolellisesti, jotta otat varmasti alla esitettyjen taulukkojen mukaisen oikean annoksen. Lääkäri saattaa muuttaa Xaluprine-annosta esimerkiksi erilaisten kokeiden tulosten perusteella. Jos olet epävarma siitä, kuinka paljon lääkevalmistetta sinun pitäisi saada, kysy siitä aina lääkäriltä tai sairaanhoitajalta.

Xaluprine on tärkeää ottaa illalla, jotta se vaikuttaa tehokkaammin.

Xaluprine voidaan ottaa aterian yhteydessä tai tyhjään mahaan, mutta valittua ottamistapaa tulee noudattaa joka päivä. Lääkevalmiste on otettava vähintään tunti ennen maidon tai maitotuotteiden nauttimista tai kaksi tuntia niiden nauttimisen jälkeen.

Yksi pakkaus Xaluprine-lääkevalmistetta sisältää yhden lääkeainetta sisältävän pullon, korkin, pullosovittimen ja kaksi annosteluruiskua (1 ml:n ruisku ja 5 ml:n ruisku). Ota lääkevalmiste aina mukana toimitetuilla ruiskuilla.

Lääkevalmiste on tärkeää ottaa oikealla annosteluruiskulla. Lääkäri tai apteekkihenkilökunta neuvoo määrätyn annoksen perusteella, kumpaa ruiskua käytetään.

Pienempi 1 ml:n ruisku, jossa on asteikko 0,1–1 ml, on tarkoitettu 1,0 ml:n tai sitä pienempien annosten mittaamiseen. Käytä tätä ruiskua, jos otettava kokonaismäärä on 1 ml tai sitä vähemmän (jokainen 0,1 ml:n asteikkoväli sisältää 2 milligrammaa merkaptopuriinia). Alla oleva taulukko esittää annoksen (mg) muuntamisen määräksi (ml) 1 ml:n ruiskun tapauksessa.

	Annos (mg)
	Määrä (ml)

	6
	0,3

	8
	0,4

	10
	0,5

	12
	0,6

	14
	0,7

	16
	0,8

	18
	0,9

	20
	1,0



Suurempi 5 ml:n ruisku, jossa on asteikko 1–5 ml, on tarkoitettu yli 1 ml annosten mittaamiseen. Käytä tätä ruiskua, jos otettava kokonaismäärä on enemmän kuin 1 ml (jokainen 0,2 ml:n asteikkoväli sisältää 4 milligrammaa merkaptopuriinia). Alla oleva taulukko esittää annoksen (mg) muuntamisen määräksi (ml) 5 ml:n ruiskun tapauksessa.

	Annos (mg)
	Määrä (ml)
	
	Annos (mg)
	Määrä (ml)

	24
	1,2
	
	80
	4,0

	28
	1,4
	
	84
	4,2

	32
	1,6
	
	88
	4,4

	36
	1,8
	
	92
	4,6

	40
	2,0
	
	96
	4,8

	44
	2,2
	
	100
	5,0

	48
	2,4
	
	104
	5,2

	52
	2,6
	
	108
	5,4

	56
	2,8
	
	112
	5,6

	60
	3,0
	
	116
	5,8

	64
	3,2
	
	120
	6,0

	68
	3,4
	
	124
	6,2

	72
	3,6
	
	128
	6,4

	76
	3,8
	
	
	



Jos olet vanhempi tai hoitaja, joka antaa lääkevalmisteen, pese kätesi ennen annoksen antamista ja sen jälkeen. Pyyhi roiskeet välittömästi. Altistumisriskin vähentämiseksi Xaluprine-lääkevalmistetta käsiteltäessä tulee käyttää kertakäyttöisiä käsineitä.

Mikäli Xaluprine-lääkevalmistetta joutuu iholle, silmiin tai nenään, altistunut alue on pestävä välittömästi ja huolellisesti saippualla ja vedellä.

Noudata seuraavia ohjeita lääkevalmistetta käyttäessäsi:
[image: ]

1. Pane kertakäyttöiset käsineet käteesi ennen kuin alat käsitellä Xaluprine-lääkevalmistetta.
2. Ravistele pulloa voimakkaasti vähintään 30 sekunnin ajan, jotta lääkevalmiste sekoittuu hyvin (Kuva 1).
3. Irrota pullon korkki (Kuva 2) ja paina sovitin tiiviisti pullon suuhun ja jätä se paikalleen myöhempiä annoksia varten (Kuva 3).
4. Työnnä annosteluruiskun kärki sovittimessa olevaan reikään (Kuva 4). Lääkäri tai apteekkihenkilöstö neuvoo, mitä ruiskua tulee käyttää, joka on joko 1 ml:n tai 5 ml:n ruisku, jotta potilaalle annetaan oikea annos.
5. Käännä pullo ylösalaisin (Kuva 5).
6. Vedä ruiskun mäntää niin, että lääkevalmistetta imeytyy pullosta ruiskuun. Vedä mäntä määrättyä annosta vastaavan asteikkomerkinnän kohdalle (Kuva 5). Jos et ole varma, kuinka paljon lääkevalmistetta pitäisi imeä ruiskuun, kysy aina neuvoa lääkäriltä tai sairaanhoitajalta.
7. Käännä pullo takaisin oikeinpäin ja poista ruisku varovasti sovittimesta pidellen ruiskua rungosta männän sijasta.
8. Aseta ruiskun kärki varovasti suuhusi ja posken sisäsivulle.
9. Työnnä mäntä hitaasti ja varovasti alas, jotta lääkevalmiste purkautuu varovasti poskeen. Nielaise sitten lääkevalmiste. ÄLÄ paina mäntää väkisin äläkä ruiskuta lääkevalmistetta suun takaosaan tai kurkkuun, ettet tukehdu.
10. Poista ruisku suustasi.
11. Niele oraalisuspensioannos ja juo sitten vettä, ettei suuhusi jää yhtään lääkevalmistetta.
12. Kiinnitä korkki takaisin ja jätä sovitin paikalleen. Varmista, että korkki on tiiviisti suljettu.
13. Pese ruisku lämpimällä vedellä ja huuhtele se hyvin. Pidä ruiskua veden alla ja vedä mäntää useita kertoja ylös ja alas, jotta ruiskun sisäpuoli puhdistuu varmasti. Anna ruiskun ilmakuivua täysin, ennen kuin käytät samaa ruiskua uudelleen. Älä pyyhi ruiskua kuivaksi. Säilytä ruiskua hygieenisessä paikassa lääkevalmisteen kanssa.

Toista edellä mainitut ohjeet jokaisen annoksen yhteydessä lääkärin tai apteekkihenkilökunnan ohjeiden mukaan.

Jos otat enemmän Xaluprine-lääkevalmistetta kuin sinun pitäisi
Jos otat Xaluprine-lääkevalmistetta enemmän kuin pitäisi, ilmoita siitä välittömästi lääkärille tai mene heti sairaalaan. Saatat tuntea pahoinvointia tai voit oksentaa tai saada ripulin. Ota lääkepakkaus ja tämä pakkausseloste mukaasi.

Jos unohdat ottaa Xaluprine-lääkevalmistetta
Kerro asiasta lääkärille. Älä ota kaksinkertaista annosta korvataksesi unohtamasi kerta-annoksen.

Jos lopetat Xaluprine-lääkevalmisteen käytön
Älä lopeta lääkevalmisteen käyttöä ennen kuin lääkäri antaa siihen luvan. Muuten sairautesi voi uusiutua.

Jos sinulla on kysymyksiä tämän lääkkeen käytöstä, käänny lääkärin tai apteekkihenkilökunnan puoleen.


4.	Mahdolliset haittavaikutukset

Kuten kaikki lääkkeet, tämäkin lääke voi aiheuttaa haittavaikutuksia. Kaikki eivät kuitenkaan niitä saa.

Jos sinulla ilmenee jokin seuraavista haittavaikutuksista, kerro siitä välittömästi sinua hoitavalle lääkärille tai mene heti sairaalaan:

-	Allerginen reaktio jonka oireita voivat olla
· ihottuma
· korkea lämpö
· nivelkipu
· kasvojen turvotus
· ihon kyhmyt (erythema nodosum) (yleisyyttä ei tunneta)

-	Merkit kuumeesta tai infektiosta (kurkkukipu, kipu suussa tai virtsaamisongelmat).

-	Odottamattomat mustelmat tai verenvuoto, sillä tämä saattaa tarkoittaa, että elimistösi tuottaa liian vähän tiettyjä verisoluja.

-	Jos alat äkillisesti voida pahoin (myös lämmön ollessa normaali) ja sinulla on vatsakipua ja olet huonovointinen. Nämä voivat olla merkkejä haimatulehduksesta.

-	Silmänvalkuaisten tai ihon keltaisuus

-	Jos sinulla on ripuli.

Keskustele lääkärin kanssa, jos sinulla ilmenee jokin seuraavista haittavaikutuksista, joita voi ilmetä tämän lääkevalmisteen ottamisen yhteydessä:

Hyvin yleinen (useammalla kuin yhdellä kymmenestä)
· valkosolujen ja verihiutaleiden määrän väheneminen (saattaa ilmetä verikokeessa)

Yleinen (harvemmalla kuin yhdellä kymmenestä)
· pahoinvointi tai oksentelu
· maksavaurio – tämä saattaa ilmetä verikokeissa
· punasolujen määrän väheneminen, mikä saattaa aiheuttaa väsymystä, heikotusta tai hengenahdistusta (tätä kutsutaan anemiaksi)
· ruokahaluttomuus
· ripuli
· haimatulehdus (pankreatiitti) tulehduksellista suolistosairautta sairastavilla potilailla

Melko harvinainen (harvemmalla kuin yhdellä sadasta)
· suun haavaumat
· nivelkipu
· ihottuma
· kuume
· pysyvä maksavaurio (maksanekroosi)

Harvinainen (harvemmalla kuin yhdellä tuhannesta)
· hiustenlähtö
· miehet: tilapäinen siittiöiden määrän väheneminen
· allerginen reaktio, joka aiheuttaa kasvojen turvotusta
· erityyppiset syövät, mukaan lukien veri-, imusolmuke- ja ihosyövät
· haimatulehdus (pankreatiitti) leukemiaa (verisyöpää) sairastavilla potilailla

Hyvin harvinainen (harvemmalla kuin yhdellä kymmenestä tuhannesta)
· eri leukemiatyyppi kuin se, jota hoidetaan
· suoliston haavaumat

Muut haittavaikutukset (esiintyvyys tuntematon)
· harvinainen syöpätyyppi (hepatospleeninen T-solulymfooma potilailla, joilla on tulehduksellinen suolistosairaus) (ks. kohta 2, Varoitukset ja varotoimet).
· polttava tai pistelevä tunne suussa tai huulissa (limakalvon tulehdus, suutulehdus).
· halkeilevat tai turvonneet huulet (huulitulehdus).
· B3-vitamiinin puutos (pellagra), johon liittyy paikallista pigmentoitunutta ihottumaa, ripulia tai muistin, päättelykyvyn tai muiden ajattelukykyjen heikkenemistä.
· Auringonvalon aiheuttama valoherkkyys, joka saattaa johtaa ihoreaktioihin.
· hyytymistekijöiden väheneminen.

Muut haittavaikutukset lapsilla ja nuorilla
Alhainen verensokeri (hypoglykemia); esiintyvyys tuntematon.

Jos havaitset sellaisia haittavaikutuksia, joita ei ole tässä pakkausselosteessa mainittu, tai kokemasi haittavaikutus on vakava, kerro niistä lääkärille tai apteekkihenkilökunnalle.

Haittavaikutuksista ilmoittaminen
Jos havaitset haittavaikutuksia, kerro niistä lääkärille, apteekkihenkilökunnalle tai sairaanhoitajalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta.


5.	Xaluprine-lääkevalmisteen säilyttäminen

· Ei lasten ulottuville eikä näkyville, säilytetään mieluiten lukittavassa kaapissa. Tahaton nieleminen saattaa olla hengenvaarallista lapsille.
· Älä käytä tätä lääkettä kotelossa ja pullossa mainitun viimeisen käyttöpäivämäärän EXP jälkeen. Viimeinen käyttöpäivämäärä tarkoittaa kuukauden viimeistä päivää.
· Säilytä alle 25 °C:ssa.
· Pullo on pidettävä tiiviisti suljettuna valmisteen pilaantumisen ehkäisemiseksi ja tahattomien roiskeiden riskin vähentämiseksi.
· Hävitä käyttämättä jäänyt valmiste 56 päivää pullon ensimmäisen avaamisen jälkeen.

Lääkkeitä ei tule heittää viemäriin eikä hävittää talousjätteiden mukana. Kysy käyttämättömien lääkkeiden hävittämisestä apteekista. Näin menetellen suojelet luontoa.


6.	Pakkauksen sisältö ja muuta tietoa

Mitä Xaluprine sisältää
Vaikuttava aine on merkaptopuriinimonohydraatti. Yksi millilitra suspensiota sisältää 20 mg merkaptopuriinimonohydraattia.

Muut aineet ovat ksantaanikumi, aspartaami (E951), vadelmamehutiiviste, sakkaroosi, natriummetyyliparahydroksibentsoaatti (E219), natriumetyyliparahydroksibentsoaatti (E215), kaliumsorbaatti (E202), natriumhydroksidi ja puhdistettu vesi (ks. kohta 2 Xaluprine sisältää aspartaamia, natriummetyyliparahydroksibentsoaattia (E219), natriumetyyliparahydroksibentsoaattia (E215) ja sakkaroosia).

Lääkevalmisteen kuvaus ja pakkauskoko (-koot)
Xaluprine on vaaleanpunainen tai ruskea oraalisuspensio. Se on 100 ml:n lasipullossa, jossa on lapsiturvallinen korkki. Yksi pakkaus sisältää yhden pullon, pullosovittimen ja kaksi annosteluruiskua (ruisku, jossa on asteikko 1 ml:aan asti, ja ruisku, jossa on asteikko 5 ml:aan asti). Lääkäri tai apteekkihenkilökunta neuvoo määrätyn annoksen perusteella, kumpaa ruiskua tulee käyttää.

Myyntiluvan haltija ja valmistaja
Lipomed GmbH
Hegenheimer Strasse 2
79576 Weil Am Rhein
Saksa

Valmistaja
Pronav Clinical Ltd.
Unit 5
Dublin Road Business Park
Carraroe, Sligo
F91 D439
Irlanti


Tämä pakkausseloste on tarkistettu viimeksi

Lisätietoa tästä lääkevalmisteesta on saatavilla Euroopan lääkeviraston (EMA) kotisivuilta https://www.ema.europa.eu

